Vazirlar Mahkamasining “Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash bo‘yicha investitsiya majburiyatlari olgan holda ijaraga berish tartibi to‘g‘risidagi nizomni tasdiqlash haqida” 20

Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash bo‘yicha investitsiya majburiyatlari olgan holda ijaraga berish tartibini soddalashtirish, tadbirkorlikni rivojlantirish yo‘lidagi ortiqcha byurokratik to‘siqlarni bartaraf etish maqsadida Vazirlar Mahkamasi qaror qiladi:
 1. Vazirlar Mahkamasining “Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash bo‘yicha investitsiya majburiyatlari olgan holda ijaraga berish tartibi to‘g‘risidagi nizomni tasdiqlash haqida” 2014-yil 6-martdagi 53-son qaroriga (O‘zbekiston Respublikasi QT, 2014-y., 3-son, 22-modda) 1-ilovaga muvofiq o‘zgartirish va qo‘shimchalar kiritilsin.
 2. O‘zbekiston Respublikasi Hukumatining 2-ilovaga muvofiq ayrim qarorlari o‘z kuchini yo‘qotgan deb hisoblansin.
 3. Mazkur qaror rasmiy e’lon qilingan kundan boshlab uch oy o‘tgach kuchga kiradi.
 4. Mazkur qarorning bajarilishini nazorat qilish O‘zbekiston Respublikasi Vazirlar Mahkamasining Yoshlar siyosati, madaniyat, axborot tizimlari va telekommunikatsiyalar masalalari axborot-tahlil departamentiga yuklansin.
 1. 1-band quyidagi tahrirda bayon qilinsin:
 “1. Moddiy madaniy meros obyektlarini va ularga tutash hududlarni ularni obodonlashtirish va zarur holatda saqlash bo‘yicha investitsiya majburiyatlari olgan holda ijaraga berish tartibi to‘g‘risida nizom ilovaga muvofiq tasdiqlansin”.
 2. 1-ilovada:
 a) ilova belgisidagi “1-ilova” so‘zlari “Ilova” so‘zi bilan almashtirilsin;
 b) 2-bandda:
 uchinchi xatboshidagi “Davlat raqobat” so‘zlari “Xususiylashtirilgan korxonalarga ko‘maklashish va raqobatni rivojlantirish davlat” so‘zlari bilan almashtirilsin;
 quyidagi mazmundagi to‘qqizinchi — o‘n birinchi xatboshilar qo‘shilsin:
 “ishchi organ — O‘zbekiston Respublikasi Madaniyat vazirligining Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasi;
 tanlov komissiyasi — mazkur Nizomning 36-bandida sanab o‘tilgan funksiyalarni bajarish uchun ishchi organ tomonidan tashkil etiladigan komissiya;
 diniy obyektlar — doimiy va davriy ravishda diniy urf-odatlar va marosimlar o‘tkazib turiladigan obyektlar (diniy ta’lim muassasalari, masjidlar, cherkovlar, sinagogalar, monastirlar va boshqalar)”;
 to‘qqizinchi va o‘ninchi xatboshilar tegishli ravishda o‘n ikkinchi va o‘n uchinchi xatboshilar deb hisoblansin;
 o‘n ikkinchi xatboshidagi “O‘zbekiston Respublikasi Madaniyat vazirligi” so‘zlari “ishchi organ” so‘zlari bilan almashtirilsin;
 v) 3 — 6-bandlar quyidagi tahrirda bayon qilinsin:
 “3. Ularni obodonlashtirish va zarur holatda saqlash bo‘yicha investitsiya majburiyatlari olgan holda ijaraga beriladigan moddiy madaniy meros obyektlari ro‘yxatlariga (keyingi o‘rinlarda ro‘yxatlar deb ataladi) kiritilgan obyektlar ijaraga berilishi mumkin. 
 4. Ro‘yxatlar Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari tomonidan quyidagi hujjatlar va ma’lumotlar bilan birgalikda ishchi organga taqdim etiladi:
 obyektning to‘liq nomi va joylashgan joyi (obyektning tavsifi);
 obyekt va uning hududining egalik huquqini belgilovchi hujjatlar (yer uchastkasiga bo‘lgan huquqning davlat ro‘yxatidan o‘tkazilgani to‘g‘risida guvohnoma, binolar, inshootlar, ko‘p yillik daraxtlarga bo‘lgan huquqning davlat ro‘yxatidan o‘tkazilgani to‘g‘risida guvohnoma) nusxalari;
 obyektni investitsiya majburiyati bilan ijaraga berishning zarurati;
 obyektning texnik holati;
 obyektdan taklif etilayotgan foydalanish maqsadlari;
 obyektda restavratsiya-tiklash ishlarini olib borish, uni saqlash, obodonlashtirish va undan foydalanish shartlari;
 tegishli hisob-kitob asosida investitsiya majburiyatlarining taklif etiladigan eng kam miqdorlari;
 obyektni ijaraga olishning taklif etilayotgan muddati;
 Vazirlar Mahkamasi huzuridagi Din ishlari bo‘yicha qo‘mitaning yozma ijobiy xulosasi — diniy obyektlar uchun.
 Ishchi organ, zarur hollarda, taqdim etilgan ro‘yxatga kiritilgan obyektlar holati va hujjatlarni malakali mutaxassislarni jalb etgan holda o‘rganishi mumkin.
 5. Ro‘yxatlar ishchi organ tomonidan malakali mutaxassis va ekspertlar jalb etilgan holda ko‘rib chiqilib, tasdiqlanadi yoki mazkur Nizomning 4-bandida ko‘rsatilgan hujjatlar va ma’lumotlar to‘liq taqdim etilmasa va (yoki) ishonchli bo‘lmasa tegishli asoslar ko‘rsatilgan holda tasdiqlash rad etiladi.
 6. Ishchi organ ro‘yxat tasdiqlangandan keyin uni obyektlarni ijaraga berish shartlari bilan birga ijaraga beruvchiga yuboradi”;
 g) 9-bandning ikkinchi xatboshidagi, 14-bandning oltinchi xatboshidagi, 17 — 23, 29-bandlardagi, V bobning nomidagi, 39-bandning yettinchi xatboshidagi “Hukumat” so‘zi “tanlov” so‘zi bilan almashtirilsin;
 d) 13-banddagi “Davlat raqobat” so‘zlari “O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat” so‘zlari bilan almashtirilsin;
 e) quyidagi mazmundagi 141-band qo‘shilsin:
 “141. Tanlov komissiyasi a’zolari soni toq bo‘lishi kerak.
 Tanlov komissiyasi tarkibiga ishchi organ, O‘zbekiston Respublikasi Moliya vazirligi, Iqtisodiyot vazirligi, Xususiylashtirilgan korxonalarga ko‘maklashish va raqobatni rivojlantirish davlat qo‘mitasi, Davlat arxitektura va qurilish qo‘mitasi, Turizmni rivojlantirish davlat qo‘mitasi, Investitsiyalar bo‘yicha davlat qo‘mitasi, tegishli ravishda Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, shuningdek diniy obyektlar bo‘yicha Vazirlar Mahkamasi huzuridagi Din ishlari bo‘yicha qo‘mita, O‘zbekiston musulmonlari idorasi vakillari kiritiladi. 
 Tanlov komissiyasiga, qoida tariqasida, tanlov obyekti joylashgan hudud bo‘yicha ushbu bandning ikkinchi xatboshida ko‘rsatilgan vazirlik va idoralarning tegishli hududiy organlari vakillari kiritiladi.
 Tanlov predmetiga bog‘liq ravishda tanlov komissiyasi tarkibiga loyiha, ekspert tashkilotlari, restavratsiya-tiklash bo‘yicha malakali mutaxassislar va boshqa tashkilotlarning vakillari kiritilishi mumkin.
 Tanlov komissiyasi tarkibida ishchi organ vakillari soni tanlov komissiya a’zolari umumiy sonining to‘rtdan bir qismidan ortiq bo‘lmasligi kerak”;
 j) 16-band quyidagi tahrirda bayon qilinsin:
 “16. Ishchi organ ijaraga beruvchi ishtirokida tushgan buyurtmanomalarni ularning e’londa nazarda tutilgan tanlov shartlariga muvofiqligi yuzasidan o‘n ish kuni mobaynida o‘rganadi, tanlovni o‘tkazish uchun tanlov komissiyasi tarkibini tasdiqlaydi, tanlovni o‘tkazish vaqti va joyini belgilaydi.
 Tanlov komissiyasi majlisini chaqiradi va unga buyurtmanomalarni ko‘rib chiqish uchun kiritadi”;
 z) 25-band quyidagi tahrirda bayon qilinsin:
 “25. Moddiy madaniy meros obyekti va unga tutash hudud investitsiya majburiyatlari olingan holda ijaraga berish bo‘yicha tanlovga qo‘yilgandan keyin bir oy mobaynida qiziqish bo‘lmagan va tanlov bo‘lib o‘tmaganligi e’tirof etilgan taqdirda ijaraga beruvchi uni ishchi organ tomonidan belgilangan shartlarda va ushbu Nizomda nazarda tutilgan tartibda to‘g‘ridan to‘g‘ri muzokaralar olib borish (ommaviy oferta) yo‘li bilan ijaraga berilishi to‘g‘risida matbuotda e’lon beradi”;
 i) 26-banddagi “Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasi” so‘zlari “ishchi organ” so‘zlari bilan almashtirilsin;
 k) 27-bandda:
 oltinchi va o‘n beshinchi xatboshilardagi “Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasi” so‘zlari “ishchi organ” so‘zlari bilan almashtirilsin;
 yettinchi xatboshidagi “O‘zbekiston Respublikasi Madaniyat vazirligi” so‘zlari “ishchi organ” so‘zlari bilan almashtirilsin;
 l) 28-bandning uchinchi xatboshidagi “O‘zbekiston Respublikasi Madaniyat vazirligi” so‘zlari “ishchi organ” so‘zlari bilan almashtirilsin;
 m) 30-band quyidagi tahrirda bayon qilinsin:
 “30. Ijaraga beriladigan obyektlar hisobini yuritish maqsadida ijaraga beruvchi ijara shartnomasi tuzilgandan keyin reyestrga yozuvni kiritadi, ijara shartnomasi asl nusxasining har biriga hisobga olish yozuvining sanasi va raqamini ko‘rsatgan holda hisobga olish to‘g‘risida belgi qo‘yadi, uni muhr bilan tasdiqlaydi.
 To‘rt nusxada rasmiylashtirilgan ijara shartnomasining asl nusxalari bir nusxadan ishchi organga, ijaraga oluvchiga, balansda saqlovchiga beriladi va bir nusxasi ijaraga beruvchida qoladi”;
 n) 32-bandda:
 birinchi xatboshidagi “Hukumat” so‘zi “tanlov” so‘zi bilan almashtirilsin;
 to‘rtinchi xatboshidagi “Madaniy meros obyektlarini muhofaza qilish va ulardan foydalanish ilmiy-ishlab chiqarish bosh boshqarmasining” so‘zlari “ishchi organning” so‘zlari bilan almashtirilsin;
 o) 36 va 37-bandlar quyidagi tahrirda bayon qilinsin:
 “36. Tanlov komissiyasi yuklangan vazifalarga muvofiq:
 oshkoralik, baholashning xolisligi va talablarning yagonaligi tamoyillari asosida tanlov ishtirokchilari uchun teng raqobat shart-sharoitlari yaratadi;
 obyektlarni ijaraga berish uchun talabgorlarning eng foydali takliflarini tanlaydi.
 37. Ishchi organ:
 ijaraga berilayotgan obyektlarda restavratsiya-tiklash ishlarini bajarish bo‘yicha hisob-kitoblarini va boshqa hujjatlarni ishlab chiqadi;
 Tanlov komissiyasiga tanlovga tayyorgarlik ko‘rish va uni o‘tkazishning moliyaviy va texnik shartlari, investitsiya takliflarini baholash tartibi, g‘olibni tanlash mezonlari, to‘lovlarning tartibi va shartlari to‘g‘risida takliflar kiritadi;
 ular bo‘yicha ijaraga berish to‘g‘risida tanlov komissiyasining qarori qabul qilingan obyektlarni zarur holatda saqlash, ularning saqlanishi va obodonchiligi bo‘yicha monitoring olib borilishini tashkil etadi;
 talabgorlarning so‘rovi bo‘yicha ularga ijaraga berilayotgan obyekt, uning tavsifi va u bilan bog‘liq boshqa ma’lumotlar bilan tanishish imkoniyatini beradi;
 davlat boshqaruvi organlaridan, mahalliy davlat hokimiyati organlaridan o‘ziga yuklangan vazifalarni ta’minlash uchun zarur bo‘lgan axborotni oladi;
 tanlov komissiyasi tomonidan qabul qilingan qarorlarni o‘z vaqtida va to‘liq bajaradi;
 tanlov komissiyasi majlislariga tayyorgarlik ko‘rish va ularni o‘tkazish bilan bog‘liq barcha tashkiliy masalalarni hal etadi;
 mazkur Nizomning 14-bandida ko‘rsatilgan obyektning ijarasi to‘g‘risidagi e’londa ko‘rsatiladigan ma’lumotlarni har bir obyekt bo‘yicha individual tasdiqlaydi;
 qonun hujjatlariga va ushbu Nizomga muvofiq boshqa funksiyalarni amalga oshiradi”;
 p) 40-band quyidagi tahrirda bayon qilinsin:
 “40. Ijaraga oluvchi quyidagilarga majbur:
 obyektlar, bog‘lar, istirohat bog‘lari, inshootlar, san’at asarlari, tarixiy-badiiy ahamiyatga ega bo‘lgan buyumlarni zarur tarzda saqlash va ulardan samarali foydalanish bo‘yicha rejimga rioya qilinishini va ularga ehtiyotkorlik bilan munosabatda bo‘lishni ta’minlash;
 obyektdan faqat ijara shartnomasida belgilangan maqsadda foydalanish;
 obyektga nisbatan ijaraga oluvchining muhofaza majburiyatini bajarish;
 obyektga zarur tarzda qarash, uni tiklash, saqlash va undan foydalanish bo‘yicha majburiyatlarni bajarish;
 belgilangan miqdorlarda va muddatlarda qabul qilingan investitsiya majburiyatlarini bajarish;
 obyektning holati va shartnoma majburiyatlari bajarilishi to‘g‘risidagi davriy axborotni ijara shartnomasida nazarda tutilgan muddatlarda ishchi organga taqdim etish;
 obyektda restavratsiya-tiklash ishlarini va boshqa ishlarning loyiha-smeta hujjatlarini o‘rnatilgan tartibda ishlab chiqilishi va davlat ekspertizadan o‘tkazilishini tashkil etish;
 obyektda bajarilayotgan restavratsiya-tiklash ishlari va boshqa ishlarning hajmi va sifatini har oyda aniqlash, shuningdek ushbu ishlar yakunida nazorat o‘lchovi o‘tkazish bilan bog‘liq xarajatlarning qoplashini loyiha-smeta hujjatlari ishlab chiqilishida ushbu loyiha-smeta hujjatlari qiymatining ko‘pi bilan 3 foizi miqdorida inobatga olish;
 ishchi organning hududiy organlari bilan obyektda bajarilayotgan restavratsiya-tiklash ishlari va boshqa ishlarning hajmi va sifatini har oyda aniqlash bo‘yicha ilmiy-texnik nazoratchi tayinlash bo‘yicha shartnoma rasmiylashtirish;
 davlat organlari va ularning mansabdor shaxslarining qonun hujjatlari normalariga zid bo‘lmagan talablarini bajarish;
 muhofaza taxtachasini o‘z hisobidan o‘rnatish va/yoki yangilash.
 Ijaraga oluvchiga shartnomada nazarda tutilgan boshqa majburiyatlar ham yuklanishi mumkin”;
 r) ilova quyidagi tahrirda bayon qilinsin:
 3. 2-ilova o‘z kuchini yo‘qotgan deb hisoblansin.
 1. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “O‘zbekiston Respublikasining turizm sohasini jadal rivojlantirishni ta’minlash chora-tadbirlari to‘g‘risida” 2016-yil 2-dekabrdagi PF-4861-son Farmoni va O‘zbekiston Respublikasi Prezidentining “O‘zbekiston Respublikasi Turizmni rivojlantirish davlat qo‘mitasi faoliyatini tashkil etish to‘g‘risida” 2016-yil 2-dekabrdagi PQ-2666-son qarori)” 2017-yil 13-apreldagi 207-son qarori (O‘zbekiston Respublikasi QHT, 2017-y., 15-son, 257-modda) 1-ilovasining 20-bandi;
 2. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “O‘zbekiston Respublikasi Madaniyat vazirligi faoliyatini tashkil etish to‘g‘risida” 2017-yil 15-fevraldagi PQ-2778-son qarori)” 2017-yil 11-maydagi 270-son qarori (O‘zbekiston Respublikasi QHT, 2017-y., 19-son, 345-modda) 1-ilovasi 53-bandining “b” kichik bandi.